་བདག་པོ་མཆོག །རྡོ་རྗེའི་གདན་ནི་མ་ལུས་ལྡན། །འཇམ་དཔལ་ཡོན་ཏན་
དབང་ཐོབ་ཤོག །ཨོཾ་ཝཱ་གཱི་ཤྭ་རི་མ་ཧཱ་གུ་ཎ་ཨ་བྷི་ཥིཉྩ་མཾ། ཞེས་བརྗོད། དེས་གནས་སྐབས་སུ་རིག་
པའི་གནས་བཅུ་ལ་མཁས་ཤིང་མཐར་ཐུག་འཇམ་པའི་དབྱངས་ལ་མངའ་བའི་ཡོན་ཏན་མ་ལུས་པ་
ཐོབ་པར་འགྱུར་རོ། །ཕྲིན་ལས་ཀྱི་རྗེས་གནང་ལ་སློབ་མས། །ཕྱོགས་བཅུ་ནམ་མཁའི་མཐར་གཏུགས་
པའི། །སེམས་ཅན་དོན་ཀུན་བསྒྲུབ་པའི་ཕྱིར། །ཇི་ལྟར་འཇམ་དབྱངས་སྤྱོད་མཛད་པ། །བདག་
གི་སྤྱོད་པའང་དེ་འདྲར་ཤོག །གསུམ་གསོལ། རྡོ་རྗེ་རལ་གྲི་སློབ་མའི་ལག་ཏུ་གཏད་ལ། །རྡོ་རྗེ་རྣོན་པོ་རལ་གྲི་
ཆེ། །མཚོན་ཆ་ཆེན་པོ་རྡོ་རྗེ་ཆོས། །རྡོ་རྗེ་རལ་གྲིས་མ་ལུས་གཅོད། །སངས་རྒྱས་ཕྲིན་ལས་ཀུན་
རྫོགས་ཤོག །ཨོཾ་བཛྲ་ཏིཀྵ་ཎེ་དུཿཁཙྪེ་ད་ཨ་བྷི་ཥིཉྩ་མཾ། ཞེས་བརྗོད། དེས་གནས་སྐབས་སུ་ཕྲིན་
315

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ལས་བཞི་དང་གྲུབ་པ་བརྒྱད་འགྲུབ་ཅིང་མཐར་ཐུག་འཇམ་པའི་དབྱངས་དང་ཕྲིན་ལས་ཐམས་
ཅད་མཉམ་པར་འགྱུར་རོ། །ཞེས་བརྗོད། དེ་ནས་སློབ་མས། འདི་བསྒྲུབས་པ་ལས་བྱུང་བ་ཡི། །དགེ་བ་
བདག་གིས་གང་ཐོབ་པ། །དེ་ཡིས་སྐྱེ་བོ་ཐམས་ཅད་ཀྱིས། །བདེ་གཤེགས་ཤེས་རབ་ཐོབ་པར་
ཤོག །ཅེས་སྨོན་ལམ་བཏབ། དམ་ཚིག་བསྲུང་བར་ཁས་བླངས། གཏང་རག་གི་མཎྜལ་འབུལ། མཆོད་བསྟོད། བཟོད་གསོལ། གཤེགས་
བསྡུ་བྱའོ། །
༈ གཉིས་པ་མཚན་བརྗོད་བཀླག་ཐབས་ནི། བདག་མདུན་སྔར་ལྟར་བསྐྱེད། མཆོད་བསྟོད་བཟླས་པའི་བར་བྱ། བདག་མདུན་
གྱི་ཐུགས་ཀར་ཉི་མའི་དབུས་སུ་ཡི་གེ་དྷཱིཿལས། དེ་ནས་དཔལ་ལྡན་རྡོ་རྗེ་འཆང༌། །ཞེས་པ་
ནས། བདག་ཅག་ཡི་རང་ངོ་། །ཞེས་པའི་བར་གྱིས་བསྐོར་བ་ལས་འོད་འཕྲོས་པ་མདུན་བསྐྱེད་ལ་
ཕོག །དེའི་ཐུགས་ཀ་ནས་འོད་འཕྲོས་ཐུགས་ཀའི་ཡིག་འབྲུ་ཐམས་ཅད་ལ་ཕོག་པས་ཡིག་འབྲུ་
སུ་ཡི་གེ་དྷི་ལས། དེ་ནས་དཔལ་ལྡན་རྡོ་རྗེ་འཆང༌།
རྣམས་མཚན་བརྗོད་ཀྱི་སྒྲ་དིར་དིར་སྒྲོག་ཅིང་ཡིག་འབྲུ་རྣམས་ལས་འོད་ཟེར་སྒྲ་དང་བཅས་པ་
ཕྱོགས་བཅུར་འཕྲོས་པས། སྣོད་བཅུད་སྣང་གྲགས་ཐམས་ཅད་ཡི་གེའི་གཟུགས་དང་དེ་དག་
316

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
5
གིས་ཀྱང་ཚིག་སྒྲོག་པར་བསམ་ལ་མཚན་བརྗོད་ཚར་གཅིག་འདོན།
རང་གཞན་ཐམས་ཅད་ཀྱི་
སྒྲིབ་པ་སྦྱངས།
སྣོད་བཅུད་ཐམས་ཅད་དང་རང་ཉིད་ཀྱང་འོད་དུ་ཞུ་མདུན་བསྐྱེད་ལ་ཐིམ། དེ་
ཡང་འོད་དུ་ཞུ་ནས་མི་དམིགས་པར་བསམ་ལ། དམིགས་མེད་ཀྱི་ངང་ནས་མཚན་བརྗོད་ཚར་
ཅི་མང་འདོན། ཚུལ་དེ་ལྟ་བུ་རབ་རྒྱུན་ཆགས། འབྲིང་ཐུན་དྲུག །ཐ་མ་ཡང་དུས་བཟང་ལ་མ་
ཆགས་པར་བྱས་པས་བསོད་ནམས་བློའི་ཡུལ་ལས་འདས་པ་འཐོབ་བོ། །
༈ གསུམ་པ་ཡོན་ཏན་བསྒྲུབ་པ་ནི། རང་འཇམ་དཀར་དུ་གསལ་བའི་ལྕེ་སྟེང་དུ་ཨ་དཀར་
པོ་བསམ། དེ་ལས་འོད་འཕྲོས་ཕྱོགས་བཅུའི་རྒྱལ་བ་སྲས་དང་བཅས་པ་མདུན་དུ་སྤྱན་
དྲངས།
སླར་ཨ་ལས་འོད་འཕྲོས་རྒྱལ་བ་དེ་རྣམས་ཀྱི་ཐུགས་ཀ་ནས་ཤེས་རབ་ཀྱི་ངོ་བོ་ཨ་
དཀར་པོ་གྲངས་མེད་པ་སྤྱན་དྲངས།
རང་གི་ལྕེ་སྟེང་གི་ཨ་ལ་ཐིམ་པས་རང་ལུས་ཐམས་ཅད་ཨ་
དཀར་པོས་མེར་གྱིས་གང་བར་བསམ་ལ། བཟླས་པ་ནུས་ཚད་བྱས་པས་མི་བརྗེད་པའི་གཟུངས་
འཐོབ་པར་འགྱུར་རོ། །
317

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
༈ བཞི་པ་ཆོས་འཆད་པ་ནི། རང་ཉིད་འཇམ་དཀར་དུ་གསལ་བའི་མགྲིན་པར་ཆོས་དུང་
དཀར་པོ་གཡས་སུ་འཁྱིལ་བའི་ནང་ཐམས་ཅད་དྲང་ངེས་ཀྱི་གསུང་རབ་མ་ལུས་པའི་ངོ་བོ་ཨཱ་དི་
ཀཱ་དི་དཀར་པོས་གང་བར་བསམ་ལ་སྔགས་བརྒྱ་ཕྲག་བཟླ། ཆོས་འཆད་པའི་ཚེ་མགྲིན་པའི་ཆོས་
དུང་གི་ཡི་གེ་རྣམས་ན་ར་ར་ཁ་ནས་ཐོན་པའི་ཚེ་གསུངས་དབྱངས་ཡན་ལག་དྲུག་ཅུ་དམ་པའི་ཆོས་
ཀྱཻ་སེང་གེའི་སྒྲས་འཁོར་འདས་ཐམས་ཅད་ཚིམས་ཤིང་སྨིན་གྲོལ་ལ་བཀོད་པར་བསམ་ལ་ཆོས་
བཤད་པས་སྤོབས་པ་མཆོག་དང་ལྡན་པར་འགྱུར་རོ། །
༈ ལྔ་པ་ཕྱིར་རྒོལ་དང་རྩོད་པའི་ཚེ། རང་འཇམ་དཀར་དུ་གསལ་བའི་གཡས་པའི་མཐེ་བོང་
རལ་གྲི་སྔོ་སངས་ཡུ་བ་ལ་ཨ་དཀར་པོས་མཚན་པ་རྩེ་མོ་ལ་མེ་འབར་བ། ཨ་དེ་ལས་འོད་འཕྲོས་
ཕྱིར་རྒོལ་དེ་ཡི་སྙིང་ཁར་ཤེས་རབ་ཀྱི་ངོ་བོ་ཨ་དཀར་པོ་གནས་པ་དེ་ལ་ཕོག་པས་རྡོ་ཁབ་ལེན་
གྱིས་ལྕགས་བླང་བ་ལྟར་ཚུར་བླངས་རལ་གྲིའི་སོ་ལ་ཐིམ། དེ་རང་གི་སྙིང་ཁར་ཐིམ་པས་ཁོ་
བོའི་ཤེས་རབ་ཀྱང་རང་གི་གྲོགས་སུ་གྱུར། རལ་གྲིའི་རྩེ་མོའི་མེ་མཆེད་པ་ཕྱིར་རྒོལ་གྱི་ལྕེ་ལ་
318

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
5
ཕོག་པས་ལྕེ་ཐུལ་གྱིས་ཚིག་པར་བསམ་ལ་བརྩད་པས་རང་ཉིད་མི་རྒྱལ་མི་སྲིད་དོ། །
༈ དྲུག་པ་ལེགས་བཤད་རྩོམ་པའི་ཚེ། རང་ཉིད་འཇམ་དཀར་དུ་གསལ་བའི་ཐུགས་
ཀར་དཔལ་བེའུ་མིག་འབུག་ཕྲག་ཡོད་པའི་མིག་ཐམས་ཅད་དབྱངས་གསལ་གྱི་ཡི་གེས་གང་
བ། ཕྱོགས་བཅུའི་རྒྱལ་བ་སྲས་བཅས་དང་བཅས་པའི་ཤེས་རབ་ཀྱི་རང་བཞིན་ཅན་དུ་གྱུར་པར་
བསམ་ལ་སྔགས་ཅི་འགྲུབ་བཟླས་རྗེས། ཤ་ཤ་དྷ་རས་བསྟོད་ནས་ལེགས་བཤད་བརྩམས་པས་
བློ་གྲོས་ཐོགས་པ་མེད་པར་འགྱུར་རོ། ། །
༈ བདུན་པ་རྟེན་འབྲེལ་སྙིང་པོས་ཆོམ་རྐུན་འཆིང་བ་ནི། རས་སམ་བལ་དཀ༵ འ་སྲད་
བུ་འདོམ་གང་བ་ལ་མདུད་པ་བཅུ་བཞི་བྱས་པ། རང་འཇམ་དཀར་དུ་གསལ་བའི་ཐུགས་ཀར་
ཟླ་བའི་དབུས་སུ་ཡི་གེ་དྷཱིཿལ་རྟེན་འབྲེལ་སྙིང་པོས་བསྐོར་བར་བསམ་ལ། རྟེན་འབྲེལ་སྙིང་པོ་
འབུམ་ཕྲག་བཟླས་ནས་སྲད་བུ་ལ་བཏབ། སུས་ཀྱང་མ་མཐོང་བར་བྱ། ནམ་ཞིག་ལས་ལ་སྦྱོར་
ཚེ་རྒྱ་ཤོག་ལ་དུག་ཁྲག་གིས་ལིངྒའི་ཁོང་པར་མིང་རུས་བྲིས། མིང་རུས་མ་ཤེས་ན་ཡུལ་ཆེ་གེ་
319

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
མོའི་ཆོམ་རྐུན་ཇག་པ་ཁུག་ཅིག་ཆིངས་སོགས་བྲི། རུ་པའི་མཐར་མ་རིག་པའི་སྨག་རུམ་དུ་ཕོབ་
ཅིག །རྟེན་འབྲེལ་བཅུ་གཉིས་དམོད་པ་སྦྱར་བས་བསྐོར། འགུགས་འདྲེན་བྱ། རུ་པ་སྟོབས་ལ་
གོང་གི་སྲད་བུས་བཅིངས་ལ། ཇག་པ་རྣམས་རྟེན་འབྲེལ་སྙིང་པོའི་གུར་དུ་བཅིངས་པར་བསམ་
ལ་རང་ལུས་ལ་བཅང་། འཇིགས་པ་ལས་གྲོལ་ནས་སྲད་བུ་སྔར་བཞིན་མིས་མ་མཐོང་བར་
སྦ། རུ་པ་དྲི་བཟང་གི་ཆུས་བཀྲུས་ལ་རྗེས་མི་མངོན་པར་བྱའོ། །
ང་ལུས་ལ་བཅང༌། འཇིགས་པ་ལས་གྲོལ་ནས་སྲད་བུ་སྔར་
༈ བརྒྱད་པ་ཨཱ་དིས་དབང་དུ་བྱ་བ་ནི། རང་འཇམ་དཀར་དུ་གསལ་བའི་སྤྱི་བོར་ཨ༷་ཨཱ། མིག་
གཉིས་ལ་ཨི་ཨཱི། སྣ་ལ་ཨུ་ཨུ། ལྕེ་ལ་རྀ་རཱྀ། རྣ་བ་གཉིས་ལ་ལི་ལཱི། སྙིང་ལ་ཨེ་ཨཻ། ལག་པ་
གཉིས་ལ་ཨོ་ཨཽ། རྡོ་རྗེའི་རྩེ་མོར་ཨཾ། འོག་སྒོར་ཨཱཿརྣམས་གསལ་བ་དབྱངས་ཡིག་རྣམས་ཁྲི་
ཕྲག་གསུམ་བཟླ། དེ་ཐེམས་ནས་དབང་དུ་བསྡུ་བ་དེ་མདུན་དུ་དམིགས་ནས་རང་གི་གནས་སོ་
སོའི་ཡིག་འབྲུ་རྣམས་ལ་རང་འདྲའི་ཡིག་འབྲུ་དམར་པོ་ལྕགས་ཀྱུ་ལྟ་བུ་སྤྲོས། ཁོའི་གནས་སོ་
སོ་ནས་བཟུང་ཁོའི་ཚེ་བསོད་དཔལ་འབྱོར་བཀྲག་མདངས་སྟོབས་ནུས་རྫུ་འཕྲུལ་ལུས་ངག་ཡིད་
320

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
5
གསུམ་རང་དབང་མེད་པར་བཀུག་ནས་རང་ལ་ཐིམ་པས་རང་ཉིད་ཕུན་སུམ་ཚོགས་པ་དར་ཞིང་
རྒྱས། ཁོ་རང་དབང་མེད་པར་དབང་དུ་འདུས་པར་བསམས་ནས་ཨཱ་དིའི་མཐར་ཆེ་གེ་མོ་ཝ་ཤཾ་ཀུ་
རུ་ཡེ་ཨངྐུ་ཤ་ཛཿཧྲྀ་ཧྲྀ། ཞེས་སྟོང་ཕྲག་ཡན་ཆད་བཟླ། ཚུལ་དེ་ལྟར་ཟླ་བ་ཉ་ལ་བབ་པའི་ཚེ་ཡང་
ཡང་བྱས་པས་དབང་དུ་འདུ་བར་ངེས་སོ། །དབང་དུ་གྱུར་ནས་འདོད་དོན་གྲུབ་མ་ཐག་གནས་སུ་
བསྐྱལ་ཏེ་ཆོས་ཀྱིས་ཕན་གདགས་པར་བྱའོ། །
༈ དགུ་པ་ཀཱ་དིས་ཚེ་བསྲིང་བ་ནི།
མཎྜལ་དྲི་བཟང་གིས་བྱུགས་པའི་དབུས་སུ་པདྨ་དཔེ་རིས་
ལྟར་རེ་ཁ་དཀར་པོ་བྲིས་པའི་ལྟེ་བར། བུམ་པའི་ནང་དུ་བ་དང་འབྲིའི་འོ་མར་ལྔ་ཚན་ལྔའི་རྫས་
བཏབ་པ་རྒྱུན་འབབ་ཀྱི་ཆུས་བཀང་བ། ཁ་རྒྱན་འབྲས་བུ་ཅན་དང་རས་དཀར་པོའི་བུམ་དཀྲིས་
བྱ། མཆོད་གཏོར་བཤམས། རང་འཇམ་དཀར་སྒོམ་ཞིང་བུམ་པའི་ནང་དུ་སྔར་གྱི་མདུན་བསྐྱེད་
ལྟར་འཇམ་དཀར་གསལ་བཏབ་ལ་མཆོད་བསྟོད་ཀྱི་བར་བྱས་རྗེས། བུམ་པའི་ལྷའི་ཐུགས་ཀར་
ཟླ་བའི་དབུས་སུ་དྷཱིཿཡིག་གི་མཐར་ཀཱ་དིས་བསྐོར་བ་ལས་འོད་འཕྲོས། འཁོར་འདས་ཐམས་
321

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཅད་ཀྱི་ཚེ་བཅུད་བསྡུས་པ་བུམ་པའི་ལྷ་ལ་བསྟིམས། དེའི་ཐུགས་ཀ་ནས་བདུད་རྩི་བབ་བུམ་པ་
གང་ཞིང་ལུད་པ་རང་གི་སྤྱི་བོར་བབ། ལུས་ཐམས་ཅད་གང༌། འཆི་མེད་ཚེའི་རིག་འཛིན་ཐོབ་
པར་བསམ་ལ་ཀཱ་དི་ཁྲི་ཕྲག་གསུམ་ཡན་ཅི་འགྲུབ་བཟླ། ཐུན་བར་དུ་མཆོད་བསྟོད་གཏོར་མ་
འབུལ། མཐར་ལྷ་འོད་དུ་ཞུ་བ་བུམ་ཆུ་དང་དབྱེར་མེད་དུ་བསམ་ལ་བུམ་ཆུ་བཏུང་ཞིང་ཁྲུས་བྱས་
པས་ཚེའི་བར་ཆད་ཐམས་ཅད་ངེས་པར་ཞི་བར་འགྱུར་རོ། །རྗེས་ཀྱི་བྱ་བ་ཐམས་ཅད་སྤྱི་དང་
འདྲའོ། །
༈ བཅུ་པ་རེའུ་མིག་ཞེ་དགུས་རིག་སྔགས་བཟློག་པ་ནི། མཐིང་ཤོག་མཐོ་གང་པ་ལ་གསེར་
གྱི་དཔེ་རིས་ལྟར་བྲིས་ལ་གཞི་མ་དཀར་པོའི་སྟེང་དུ་བཞག །རང་འཇམ་དཀར་དུ་གསལ་བས་
རེའུ་མིག་དེ་དག་རེ་རེ་གཞལ་ཡས་ཁང་རེ་རེར་གྱུར་པའི་དབུས་སུ་ཡིག་འབྲུ་རེ་རེ་བ
འཇམ་དཀར་རེ་རེར་གྱུར་པར་བསམ། ཡེ་ཤེས་པ་སྤྱན་དྲངས་བསྟིམ། དབང་ལྷས་དབང་
བསྐུར། རིགས་བདག་གིས་རྒྱས་གདབ་པ་སོགས་སྔར་ལྟར་བྱས་ལ། ཨོཾ་ཨཱཿསརྦ་ཏ་ཐཱ་ག་ཏ་
322

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
5
་ཧ་ར། ཨོཾ་ཧཱུྃ་ཧྲཱིཿབྷ་ག་ཝཱན་ཛྙཱ་ན་མུརྟི་ཝཱ་གཱི་ཤྭ་ར། མ་ཧྭཱ་པ་ཙ་སརྦ་དྷརྨ། ག་
ག་ན་ཨ་མ་ལ་སུ་པ་རི་ཤུདྡྷ། དྷརྨ་དྷཱ་ཏུ་ཛྙཱ་ན་གརྦཧ་ཨཱཿ ཞེས་ཁྲི་ཕྲག་གཅིག་བཟླས།
མཐར་
རྟེན་འབྲེལ་སྙིང་པོ་བརྒྱ་རྩས་རབ་ཏུ་གནས་ལ་ལྷ་ཚོགས་འོད་དུ་ཞུ་ནས་ཡིག་འབྲུར་གྱུར་པར་
བསམ། དར་སྣ་ཚོགས་པས་དྲིལ་ཏེ་སྔགས་པ་དམ་ཉམས་ཀྱིས་མ་རེག་པར་བྱས་ནས་རང་ལུས་
ལ་བཅངས་པས།
ཕ་རོལ་གྱི་མི་དང་མི་མིན་གྱི་རྦོད་གཏོང་ཐམས་ཅད་ཀྱིས་མི་ཚུགས་ཤིང་ཕར་
ལ་འཇོམས་པའི་ནུས་པ་དང་ལྡན་པར་འགྱུར་རོ། །
༈ བཅུ་གཅིག་པ་ངག་བཀྲོལ་བ་ནི། གྲིབ་དང་བྱད་ཕུར་སོགས་ཀྱི་གནོད་པས་རང་གི་ངག་ལ་
གྲིབ་དང་བྱད་ཕུར་སོ
དིག་ལྐུག་སྨྲ་མི་བདེ་བ་སོགས་བྱུང་ན། རང་འཇམ་དཀར་གསལ་བའི་ལྕེའི་སྟེང་དུ་ཉེས་པའི་ངོ་
བོ་ཀཾ་ནག་པོ། མགྲིན་པའི་ནང་དུ་ཡེ་ཤེས་ཀྱི་ངོ་བོ་ཡི་གེ་རཾ་དམར་པོ། སྙིང་ཁར་འཁོར་ལོ་རྩིབས་
དྲུག་པའི་ལྟེ་བར་ཡཾ་སྔོ་སྐྱ་གསལ་བའི་འཁོར་ལོ་གཡས་དང་ཡཾ་གཡོན་དུ་འཁོར་བའི་ཡཾ་ལས་རླུང་
གཡོས་མགྲིན་པའི་རཾ་ལ་ཕོག་པས་ཡེ་ཤེས་ཀྱི་མེ་འབར་ཏེ། ལྕེ་སྟེང་ཀྱིི་ཀཾ་ཐུལ་གྱིས་བསྲེགས་
323

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ནས་ངག་གི་ཉེས་སྐྱོན་ཐམས་ཅད་ལས་གྲོལ་ཞིང་དག །ཀཾ་ཡིག་གི་ཤུལ་དེར་ཡི་གེ་ཨ་དཀར་པོ་
ཀྱིས་བཟླ། དེ་ལྟར་ཡང་ཡང་བྱས་པས་
ཞིག་བསམ་ལ་ངག་ཏུ་བཟླ། ངག་གིས་མི་ནུས་ན་ཡིད་ཀྱིས་བཟླ། དེ་ལྟར་ཡང་ཡང་བྱས་པས་
ངག་གི་ཉེས་པ་ཐམས་ཅད་ལས་གྲོལ་ནས་ཚངས་པའི་དབྱངས་སམ་མིའམ་ཅིའི་བུ་མོའི་མགྲིན་པ་
ལྟར་འགྱུར་རོ། །
༈ བཅུ་གཉིས་པ་རལ་གྲི་བསྒྲུབ་པ་ནི། རྒྱལ་གྱི་ཉིན་པར་གྲི་ལྕགས་ལ་རལ་གྲི་སོར་བཅུ་
གཉིས་པ་བྱས་ཏེ། ལག་པས་བཟུང་ནས་བཟླས་པ་བྱས་ན་རལ་གྲིའི་རིག་པ་འཛིན་པ་དང་མཁའ་
ལ་འགྲོ་བར་འགྱུར་རོ། །བཅུ་གསུམ་པ་མིག་སྨན་ནི། བཅུད་ལེན་གྱི་རིལ་བུ་རྫ་གསར་པར་
བླུགས་ཏེ་ལག་པ་གཡོན་ཏུ་བཞག་ནས་གཡས་པས་བཀབ་ཅིང་སྔ་མ་བཞིན་དུ་བཟླས་པས་འོད་
དང་དུ་བ་དང་རླངས་པ་འབྱུང་བར་འགྱུར་རོ། །མིག་ལ་བྱུག་པ་དང་ཁོང་དུ་མིད་པས་ལྐོག་གྱུར་
མཐོང་བ་དང༌། རྒ་ནད་ལས་གྲོལ་བ་དང༌། ཚེའི་རིག་པ་འཛིན་པར་འགྱུར་རོ། །དེ་ལྟར་ལས་
ཕྲན་གང་བསྒྲུབས་ཀྱང་སློབ་དཔོན་ནུས་ལྡན་ལ་འཇམ་དཀར་གྱི་རྗེས་སུ་གནང་བ་ཐོབ་ནས་དམ་
324

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
5
ཚིག་མ་ཉམས་པར་སྔར་བཤད་པའི་བསྙེན་སྒྲུབ་གཉིས་གྲངས་དུས་རྟགས་གསུམ་སྐྱོན་མེད་དུ་
ཐེམས་པ་ཞིག་བསྒྲུབ་ན་ངེས་པར་འགྲུབ་པ་གདོན་མི་ཟའོ། །ཞེས་པའང་འཇམ་དཀར་གྱི་སྒྲུབ་
ཐབས་སློབ་དཔོན་སྒེག་པའི་རྡོ་རྗེས་མཛད་པ་དང༌། པཎྜི་ཏ་ཤཱཀྱ་ཤྲཱི་དང༌། ལོ་ཙཱ་བ་བྱམས་
པའི་དཔལ་གྱིས་བསྒྱུར་བ་དང་། དེ་དག་གསལ་བྱེད་བཀའ་གཏེར་རྣམས་སུ་འབྱུང་བ་རྣམས་
ནས་ལེགས་པར་བཏུས་པ་མ་གཏོགས་རང་བཟོ་སྤུ་ཙམ་མེད་པ།
འབྲི་གུང་པ་སྔགས་འཆང་ཆོས་
ཀྱི་གྲགས་པས་རང་གཞན་ལ་ཕན་པའི་བློ་དང་། མངའ་རིས་སྟོད་ཀྱི་སྤོང་བ་པ་དཀོན་མཆོག་ལྷུན་
གྲུབ་ཀྱིས་ལྷག་པའི་ལྷར་བགྱི་པའི་སླད་དུ་བསྐུལ་བ་ལ་བརྟེན་ནས། ས་ཁམས་སྟག་གི་ལོ་རྒྱལ་
གྱི་ཟླ་བའི་ཚེས་ལྔ་ལ། འབྲི་ཆོས་ཕྱུག་གི་ཀླུང་ཕོ་བྲང་བཀྲ་ཤིས་ཚུགས་ཀྱི་རེའུ་མིག་ལྕང་ལོ་ཅན་
གསང་སྔགས་ཀྱི་གན་མཛོད་ཆེན་པོར་བྲིས་པའོ།། །།ཤུ་བྷཾ།།
325

འབྲི་གུང་ཕྱོགས་བཅུའི་མུན་སེལ་དཔེ་ཚོགས།